ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 493 

7 Ιουλίου 1993 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση της 1525/Ε/374/22.1.92 απόφασης, 
του Γεν. Γραμματέα του Υπουργείου Προεδρίας-τής 

Κυβέρνησης. 1 

Τροποποίηση της 4452/Ε/1204/5.3.93 απόφασης 
του Γεν. Γραμματέα του Υπουργείου Προεδρίας της 

Κυβέρνησης. 2 

Τροποποίηση και συμπλήρωση της 22977/29.1.93 
απόφασης του Υπουργού Εθνικής Οικονομίας «Κα¬ 
θορισμός κονδυλίων επιχορηγήσεων έτους 1993 
σύμφωνα με το δεύτερο εδάφιο της παραγράφου 8 

του άρθρου 6 του Ν. 1892/90», όπως ισχύει. 3 

Μέτρα για την προστασία του υγροβιοτόπου της τεχνη¬ 
τής λίμνης Κερκίνης και της ευρύτερης περιοχής 
της. 4 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 14228 ΙΕ/3427 (1) 

Τροποποίηση της 1525/Ε/374/22.1.92 απόφασης του 

Γεν. Γραμματέα του Υπουργείου Προεδρίας της Κυ¬ 
βέρνησης. 

Ο ΓΕΝΙΚΟΣ ΓΡΑΜΜΑΤΕΑΣ ΤΟΥ 
ΥΠΟΥΡΓΕΙΟΥ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

1. Τις διατάξεις του άρθρου 2 του Ν.Δ. 216/74 «περί 
συστάσεως Υπουργείου Προεδρίας Κυβερνήσεως». 

2. Τις διατάξεις του άρθρου 11 του Ν. 506/76 «περί 
ρυθμίσεως θεμάτων τινών της Γενικής Γραμματείας Τύ¬ 
που και Πληροφοριών» σε συνδυασμό με τις διατάξεις του 
άρθρου 9 του Ν.Δ. 744/70 «περί υπαγωγής της ΓΔΤΠ του 
ΥΠΠΚ υπό τον Πρωθυπουργό μετονομασίας και οργανώ- 
σεως αυτής». 

3. Τις διατάξεις του άρθρου 15 παρ. 5 του Ν. 1735/87 

«προσλήψεις στο δημόσιο τομέα κ.α. διατάξεις». - - 

4. Τις διατάξεις του Ν. 1256/82 «για την πολυθεσία, την 
πολυαπασχόληση κ.α. διατάξεις». 

5. Την απόφαση αρ. 146/9.12.1991 του Πρωθυπουρ¬ 
γού για την έγκριση ανάθεσης έργου σε πέντε (5) άτομα 
από τη Γενική Γραμματεία Τύπου και Πληροφοριών του 


Υπουργείου Προεδρίας της Κυβέρνησης. 

6. Την αριθμ. 1525/Ε/374/22.1.1992 «Καθορισμός 
-αριθμού προσώπων που θα απασχοληθούν στη Γενική 
Γραμματεία Τύπου και Πληροφοριών με σύμβαση μίσθω¬ 
σης έργου για την υλοποίηση του προγράμματος ΜΕϋΙΑ. 

7. Το γεγονός ότι σε ένα (1) εκ των δύο (2) αποφοίτων 
Μέσης Εκπαίδευσης του προγράμματος ΜΕϋΙΑ πρόκειται 
να ανατεθεί ιδιαιτέρως αυξημένος όγκος εργασιών με συ¬ 
νέπεια η αμοιβή να πρέπει να καθορισθεί ανάλογα. 

8. Την διάταξη του άρθρου 27 του Ν. 2081/92 (ΦΕΚ 
154/Α/92). 

9. Την αριθμ. 25775/Ε/6406/19.12.1990 απόφαση 
«Μεταβίβαση εξουσίας να υπογράφουν «Με εντολή Υφυ¬ 
πουργού» ο Γενικός Γραμματέας, οι Γ ενικοί Διευθυντές 
και οι ανωτέρω υπάλληλοι της Γενικής Γραμματείας Τύ¬ 
που και Πληροφοριών του Υπούργείου Προεδρίας της Κυ¬ 
βέρνησης» καθώς και την αριθμ. 13744/Ε/3343/ 
18.6.1993 «Καθορισμός αρμοδιοτήτων του Γ ενικού Γ ραμ¬ 
ματέα Τύπου και Πληροφοριών Β. Μαγγίνα», αποφασί¬ 
ζουμε: 

1. Τροποποιούμε την απόφαση αριθμ. 1525/Ε/374/ 
22.1.1992 (ΦΕΚ 60/Β/5.2.92) και ειδικότερα την παρ. 1. 
β) αυτής και ορίζουμε ότι η συνολική αμοιβή που θα κατα¬ 
βληθεί σε έναν (1) απόφοιτο Μέσης Εκπαίδευσης του 
προγράμματος ΜΕϋΙΑ για το χρονικό διάστημα των δύο (2) 
ετών μπορεί να ορίζεται μέχρι του ποσού των 3.540.000 
δρχ. Κατά τα λοιπά εξακολουθεί να ισχύει η αρ. 1525/Ε/ 
374/22.1.92 (ΦΕΚ 60/Β/5.2.92). 

2. Από τις διατάξεις της απόφασης αυτής προκαλείται 
δαπάνη σε βάρος του κρατικού προϋπολογισμού ύψους 
2.790.000 δρχ. για το τρέχον οικονομικό έτος. 

3. Για την ανωτέρω δαπάνη υπάρχει πίστωση στον Κρα¬ 
τικό Προϋπολογισμό έτους 1993 ύψους 200.000.000 
δρχ. στον ειδικό φορέα 05200 και με ΚΑΕ 0871. 

4. Η απόφαση αυτή να δημοσιευθεί στην Εφημερίδα της 
Κυβερνήσεως και θα ισχύει από 24.5.1993. 

Αθήνα, 28 Ιουνίου 1993 
Ο Γενικός Γραμματέας 
ΒΑΣΙΛΕΙΟΣ ΜΑΓΓΙΝΑΣ 

Αριθ. 14229 ΙΕ/3428 (2) 

Τροποποίηση της 4452/Ε/1204/5.3.93 απόφασης του 
Γεν. Γραμματέα του Υπουργείου Προεδρίας της Κυ¬ 
βέρνησης. 

Ο ΓΕΝΙΚΟΣ ΓΡΑΜΜΑΤΕΑΣ ΤΟΥ 
ΥΠΟΥΡΓΕΙΟΥ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

1. Τις διατάξεις του Ν.Δ. 216/74 «περί συστάσεως 
Υπουργείου Προεδρίας Κυβερνήσεως». 

2. Τις διατάξεις του άρθρου 11 του Ν. 506/76 «περί 
ρυθμίσεως θεμάτων τινών της Γενικής Γραμματείας Τύ¬ 
που και Πληροφοριών» σε συνδυασμό με τις διατάξεις του 
άρθρου 9 του Ν.Δ. 744/70 «περί υπαγωγής της ΓΔΤΠ του 
ΥΠΠΚ υπό τον Πρωθυπουργό μετονομασίας και οργανώ- 
σεως αυτής». 

3. Τις διατάξεις του άρθρου 15 παρ. 5 του Ν. 1735/87 
«προσλήψεις στο δημόσιο τομέα κ.α. διατάξεις». 

4. Τις διατάξεις του Ν. 1256/82 (άρθρ. 6 παρ. 6) για την 
πολυθεσία κ.λπ. 

5. Την αρ. 29/22.2.1993 απόφαση του Πρωθυπουργού 
- Ειδ. Γραμματείας για τις κατ’ εξαίρεση προσλήψεις - με 
την οποία εγκρίνεται η ανάθεση έργου σε τρία (3) άτομα 
στα Γ ραφεία Τ ύπου Νέας Υόρκης και Ουάσιγκτων, της Γε¬ 
νικής Γ ραμματείας Τύπου και Πληροφοριών. 

6. Την ανάγκη απασχόλησης στα Γραφεία Τύπου Νέας 
Υόρκης και Ουάσιγκτων της Γ ενικής Γ ραμματείας Τύπου 
και Πληροφοριών προσώπων με σύμβαση μίσθωσης έρ¬ 
γου, ειδικευμένων στις μεταφράσεις, στις δημόσιες σχέ¬ 
σεις, στα ραδιοτηλεοπτικά, όμογενειακά ή τοπικά θέματα. 

7. Την 4452/Ε/1204/5.3.93 απόφαση (ΦΕΚ 152/Β/ 

12.3.93) «Καθορισμός αριθμού προσώπων που θα απα¬ 
σχοληθούν για ένα (1) έτος με σύμβαση μίσθωσης έργου 
στα Γραφεία Τύπου Νέας Υόρκης και Ουάσιγκτων». 

8. Την αρ. 25775/Ε/6406/19.12.90 απόφαση «Μετα¬ 
βίβαση εξουσίας να υπογράφουν «Με εντολή Υφυπουρ¬ 
γού» ο Γεν. Γ ραμματέας, οι Γ εν. Διευθυντές και οι ανώτε¬ 
ροι υπάλληλοι της ΓΓΤΠ του ΥΠΠΚ» καθώς και την αρ. 
13744/Ε/3343/18.6.93 «Καθορισμός αρμοδιοτήτων του 
Γεν. Γραμματέα Τύπου και Πληροφοριών Β. Μαγγίνα», 
αποφασίζουμε: 

1. Τροποποιούμε την απόφαση αριθμ. 4452/Ε/1204/ 
5.3.1993 (ΦΕΚ 152/Β/12.3.93) ως προς τα εδάφια δ και 
ε και ορίζουμε ότι: 

δ) Η συνολική αμοιβή των δύο ατόμων που θα απασχο¬ 
ληθούν στο Γραφείο Τύπου Νέας Υόρκης καθ’ όλη τη 
διάρκεια του έτους θα ανέλθει μέχρι του ποσού των 
36.000 δολλαρίων ΗΠΑ, για κάθε ένα, και θα καταβάλλε¬ 
ται τμηματικά, μετά την παράδοση αντίστοιχου τμήματος 
έργου. 

ε) ΚΑΛΥΨΗ ΔΑΠΑΝΗΣ: Από τις διατάξεις της απόφα¬ 
σης αυτής προκαλείται δαπάνη επί πλέον της οριζομένης 
με την απόφαση 4452/Ε/1204/5.3.93 (ΦΕΚ 152/Β/ 

12.3.93) σε βάρος του κρατικού προϋπολογισμού ύψους 
6.000 δολλαρίων ΗΠΑ ($ 6.000 χ 235 δρχ. = 1.410.000 
δρχ.) περίπου για το τρέχον οικονομικό έτος και ύψος 
6.000 δολλαρίων ΗΠΑ ($ 6.000 χ 235 δρχ. = 1.410.000 
δρχ.) για το επόμενο έτος. 

στ) Για την ανωτέρω δαπάνη υπάρχει πίστωση στον κρα¬ 
τικό προϋπολογισμό έτους 1993 ύψους 200.000.000, 
δρχ. στον ειδικό φορέα 05200 και με ΚΑΕ 0871. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουνίου 1993 

Ο Γ ενικός Γ ραμματέας 
ΒΑΣΙΛΕΙΟΣ ΜΑΓΓΙΝΑΣ 

- 4 - 

Αριθ. 28996 (3) 

Τροποποίηση και συμπλήρωση της 22977/29.1.93 από¬ 
φασης του Υπουργού Εθνικής Οικονομίας «Καθορι¬ 
σμός κονδυλίων επιχορηγήσεων έτους 1993 σύμφωνα 
με το δεύτερο εδάφιο της παραγράφου 8 του άρθρου 6 
του Ν. 1892/90», όπως ισχύει. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις του Ν. 1892/90 «Για τον εκσυγχρονισμό 
και την ανάπτυξη και άλλες διατάξεις» και ειδικότερα το 
άρθρο 6 παράγραφος 8 αυτού, όπως ισχύει. 

2. Τις διατάξεις του Ν. 1558/1985 (ΦΕΚ 137/26.7.85 
τεύχος Α) «Κυβέρνηση και Κυβερνητικά Όργανα». 

3. Την 22977/29.1.93 Υπουργική απόφαση «Καθορι¬ 
σμός κονδυλίων επιχορηγήσεων έτους 1993 σύμφωνα με 
το δεύτερο εδάφιο της παραγράφου 8 του άρθρου 6 του 
Ν. 1892/90». 

4. Τις διατάξεις της Υ 1935/2.12.92 απόφασης του 
Πρωθυπουργού και Υπουργού Εθνικής Οικονομίας «Κα¬ 
θορισμός αμροδιοτήτων των Υφυπουργών Εθνικής Οικο¬ 
νομίας», αποφασίζουμε: 

Άρθρο 1 

Προσαυξάνεται κατά 219 εκατ. δρχ. το συνολικό δια¬ 
τιθέμενο ποσό επιχορηγήσεων Α εξαμήνου 1993. 

Το ποσό αυτό κατανέμεται ως εξής: 

1. Περιφερειακή Γνωμοδοτική 

Επιτροπή Δυτ. Ελλάδος 44 εκατ. δρχ. 

2. Γνωμοδοτική Επιτροπή ΕΟΜΜΕΧ: 175 εκατ. δρχ. 
τα οποία θα διατεθούν για επιχορηγήσεις επενδύ¬ 
σεων βιοτεχνίας που πραγματοποιούνται στο Ν. 
Ηλείας. 

Άρθρο 2 

Κατά τα λοιπά ισχύουν οι διατάξεις της υπ' αριθ. 22977/ 
29.1.1993 απόφασης. 

Άρθρο 3 

1. Η παρούσα απόφαση να δημοσιευθεί στην Εφημε¬ 
ρίδα της Κυβερνήσεως. 

2. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Άρθρο 4 

1. Από τις διατάξεις της παρούσας απόφασης εκτιμάται 
ότι δεν θα προκύψει για το παρόν οικονομικό έτος δαπάνη 
σε βάρος του Προϋπολογισμού Δημοσίων Επενδύσεων. 

2. Για τα επόμενα οικονομικά έτη θα προκύψει δαπάνη 
ύψους 219 εκατ. δρχ. που θα καλυφθεί από την ετήσια πί¬ 
στωση που εγγράφεται στον Προϋπολογισμό Δημοσίων 
Επενδύσεων για τις επιχορηγήσεις Ιδιωτικών Επενδύσεων 
και η οποία συναρτάται απόλυτα με τον προγραμματισμό 
των συνολικών ετησίων εγκρίσεων επιχορηγήσεων που γί¬ 
νεται με την εκδοθείσα σύμφωνα με το δεύτερο εδάφιο 

της παραγράφου 8 του άρθρου 6 του Ν. 1892/90 Υπουρ¬ 
γική απόφαση όπως αυτή τροποποιείται με την πα¬ 
ρούσα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Ιουνίου 1993 

Ο ΥΦΥΠΟΥΡΓΟΣ 

ΚΩΝ/ΝΟΣ ΔΟΥΣΗΣ 
-♦- 

Αριθ. 66272/25.6.93 (4) 

Μέτρα για την προστασία του υγροβιοτόπου της τεχνητής 
λίμνης Κερκίνης και της ευρύτερης περιοχής της. 

ΟΙ ΥΠΟΥΡΓΟΙ 

ΓΕΩΡΓΙΑΣ, ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ ΚΑΙ < 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις του Ν. 1650/1986 «Για την προστασία 
του περιβάλλοντος» (Α160) και ιδίως τις διατάξεις του άρ¬ 
θρου 21 (παρ. 6) αυτού. 

2. Τις διατάξεις της Σύμβασης Ραμσάρ (1971) όπως κυ¬ 
ρώθηκε με το Ν.Δ. 191/1974: «Περί κυρώσεως της εν 
Ραμσάρ του Ιράν κατά την 2αν Φεβρουάριου 1971 υπο- 
γραφείσης Διεθνούς Συμφωνίας περί προστασίας των διε¬ 
θνούς ενδιαφέροντος υγροτόπων ιδία ως υγροβιοτόπων» 
(Α' 350) και τις μεταγενέστερες τροποποιήσεις της που 
κυρώθηκαν με το Ν. 1751/1988: «Κύρωση πρώτοκόλλου 
τροποποιητικού της Σύμβασης Ραμσάρ 1971 για την προ¬ 
στασία των διεθνούς ενδιαφέροντος υγροτόπων ιδία ως 
υγροβιοτόπων» (Α' 26) και με το Ν. 1950/1991: «Κύρωση 
των τροποποιήσεων της Σύμβασης Ραμσάρ (1971) για την 
προστασία των διεθνούς ενδιαφέροντος υγροτόπων ιδία 
ως υγροβιοτόπων» (Α' 84). 

3. Τις διατάξεις της Διεθνούς Σύμβασης της Βέρνης 
όπως κυρώθηκε με το Ν. 1335/1985: «Κύρωση Διεθνούς 
Σύμβασης για τη διατήρηση της άγριας ζωής και του φυσι¬ 
κού περιβάλλοντος της Ευρώπης» (Α' 32). 

4. Τις διατάξεις της κοινής υπουργικής απόφασης αριθ. 
414985/1985: «Μέτρα διαχείρισης της άγριας πτηνοπανί- 
δας» (Β' 757). 

5. Τις διατάξεις της κοινής υπουργικής απόφασης αριθ. 
69269/5387/1990: «Κατάταξη έργων και δραστηριοτή¬ 
των σε κατηγορίες, περιεχόμενο Μελέτης Περιβαλλοντι¬ 
κών Επιπτώσεων (ΜΠΕ), καθορισμός περιεχομένου Ειδι¬ 
κών Περιβαλλοντικών Μελετών (ΕΠΜ) και λοιπές συνα¬ 
φείς διατάξεις σύμφωνα με το Ν. 1650/1986» (Β' 678). 

6. Τις διατάξεις της κοινής Υπουργικής Απόφασης αριθ. 
59388/3363/1988: «Τρόπος, όργανα και διαδικασία επι¬ 
βολής και είσπραξης των διοικητικών προστίμων του άρ¬ 
θρου 30 του Ν. 1650/1986» (Β' 638). 

7. Τις διατάξεις του άρθρου 23 του Ν. 1558/1985: «Κυ¬ 

βέρνηση και Κυβερνητικά Όργανα». (Α' 137) όπως τροπο¬ 
ποιήθηκε μεταγενέστερα. - 

8. Τις διατάξεις των άρθρων 2 και 4 της υπ’ αρ. Υ. 1958/ 
1992 απόφασης του Πρωθυπουργού και του Υπουργού 
Περιβάλλοντος, Χωροταξίας και Δημοσίων Έργων: «Ανά¬ 
θεση αρμοδιοτήτων στους Υφυπουργούς Περιβάλλοντος, 
Χωροταξίας και Δημοσίων Έργων Χρήστο Κατσιγιάννη και 
Γεώργιο Βουλγαράκη» (Β' 744). 


9. Τις διατάξεις των άρθρων 2 και 3 της υπ’ αρ. Υ.1943/ 
1992 απόφασης του Πρωθυπουργού και του Υπουργού 
Βιομηχανίας, Ενέργειας και Τεχνολογίας: «Ανάθεση αμ- 
ροδιοτήτων στον Υφυπουργό Βιομηχανίας, Ενέργειας και 
Τεχνολογίας, Θεόδωρο Δαμιανό» (Β' 727). 

10. Την άμεση ανάγκη θέσπισης μέτρων για την αποτε¬ 
λεσματική προστασία της τεχνητής λίμνης Κερκίνης που 
μαζί με την ευρύτερη περιοχή της αποτελεί υγροβιότοπο 
διεθνούς ενδιαφέροντος, σύμφωνα με τα κριτήρια της 
Σύμβασης ΠΑΜδΑΒ (1971) και 

11. Το γεγονός ότι έχει ήδη αρχίσει η διαδικασία χαρα¬ 
κτηρισμού της λίμνης Κερκίνης και της ευρύτερης περιο¬ 
χής της ως άνω προστατευόμενης, σύμφωνα με όσα προ- 
βλέπονται στο άρθρο 21 (παράγρ. 1) του Ν. 1650/1986, 
αποφασίζουμε: 

Άρθρο 1 

Καθορίζονται, σύμφωνα με τις διατάξεις του άρθρου 3; 
μέτρα προστασίας του υγροβιότοπου της τεχνητής λίμνης 
Κερκίνης και της ευρύτερης περιοχής της, κατά ζώνες 
όπως αυτές οριοθετούνται στο άρθρο 2. Τα όρια των προ- 
αναφερομένων ζωνών απεικονίζονται στο σχετικό πρωτό¬ 
τυπο διάγραμμα σε κλίμακα 1:50000 που θεωρήθηκε από 
την Διεύθυνση Τοπογραφικών Εφαρμογών με την αριθ. 
66272/93 Πράξη της και που αντίτυπά τους σε φωτοσμί- 
κρυνση δημοσιεύονται, με την παρούσα υπουργική από¬ 
φαση, στην Εφημερίδα της Κυβερνήσεως. 

Άρθρο 2 

Καθορίζονται οι εξής ζώνες προστασίας: 

I. Ζώνη Α. 

1. Ως ζώνη Α ορίζεται η περιοχή πόυ περιλαμβάνεται με¬ 
ταξύ των παρακάτω φυσικών και τεχνητών ορίων και ση¬ 
μείων όπως φαίνονται στα σχετικά συνημμένα διαγράμ¬ 
ματα, ως εξής: . 

1.1 Το φράγμα Λιθοτόπου, η απέναντι πλευρά του ανα¬ 
τολικού αναχώματος της λίμνης σε βόρειό κατεύθυνση 
μέχρι τη θέση Απιδιές, περιοχής Στρυμονοχωρίου. 

1.2 0 δρόμος κατά μήκος της ανατολικής όχθης ποτα¬ 
μού Στρυμώνά σε βόρεια κατεύθυνση μέχρι τα Ελληνο- 
βουλγαρικά σύνορα. 

1.3 0 δρόμος κατά μήκος της δυτικής όχθης ποταμού 
Στρυμώνά σε νότια κατεύθυνση μέχρι την γέφυρα της 
νέας σιδηροδρομικής γραμμής πλησίον Νέου Πετρι- 
τσίου. 

1.4 Ο δρόμος κατά μήκος της δυτικής όχθης με νοτιο - 
δυτική κατεύθυνση και εν συνεχεία δυτική μέχρι την γέ¬ 
φυρα της Βυρώνειας και εν συνεχεία η επαρχιακή οδός 
Μεγαλοχωρίου Βυρώνειας μέχρι την Νέα σιδηροδρομική 
γραμμή στην Βυρώνεια. 

1.5 Η νέα σιδηροδρομική γραμμή σε δυτική κατεύθυνση 
μέχρι τον αγροτικό δρόμο στη θέση «Χατζή-Μπέη» Λειβα¬ 
διάς. 

1.6 Ο αγροτικός δρόμος μέσα από το αγρόκτημα Λειβα¬ 
διάς και σε νότια κατεύθυνση μέχρι την ανάντι πλευρά του 
δυτικού προστατευτικού αναχώματος της Λίμνης Κερκί¬ 
νης. 

Ί .7 Η ανάντι πλευρά του δυτικού προστατευτικού ανα¬ 
χώματος μέχρι τον αγροτικό δρόμο, νότια χωρίόυ Κερκί¬ 
νης, που σϋνδέέϊ το ανάχωμα με τον επαρχιακό δρόμο 
Κερκίνης Κορυφουδίου - Λιθοτόπου. 

1.8 Ο ανωτέρω επαρχιακός δρόμος με Ν.Α. κατεύθυνση 



μέχρι το φράγμα Λιθοτόπου με οριογραμμή την απόσταση 
των 100 μέτρων από τον άξονα του δρόμου προς το όρος 
Κρούοια. 

1.9 Η νοτιο-ανατολική απόληξη του όρους Κρούσια 
όπως ορίζεται από τη νοητή γραμμή που αρχίζει από τα 
ερείπια του Παλαιού Κάτω Δίλοφου συνεχίζει στην κο¬ 
ρυφή «Πράσινος Λόφος» (υψ. 385 μ.) και μέσω του «Μα¬ 
τωμένου Ρέματος» καταλήγει τα Βλάχικα ερείπια στην 
όχθη της Λίμνης. 

2. Πυρήνες Απόλυτης Προστασίας της Φύσης: 

2.1 Περιλαμβάνουν οικολογικούς θώκους ιδανικούς για 
το φώλιασμα, αναπαραγωγή, ξεκούραση και διατροφή των 
ειδών της ορνιθοπανίδας, ζώνες υδρόβιας βλάστησης και 
δάσους πεύκης ΡΙΝΙΙδ ΗΕΙ_ΕΡΕΝδΙ5), νησίδες και λα¬ 
σπώδη τμήματα αναδυόμενα το θέρος με την πτώση της 
στάθμης της Τεχνητής Λίμνης, και η νοτιο-ανατολική 
απόληξη του όρους Κρούσια στα Νότια της Λίμνης. 

2.2 Η θέση και η έκταση των ανωτέρω πυρήνων προσ¬ 
διορίζονται κατά προσέγγιση στα συνημμένα σχετικά δια¬ 
γράμματα που ως φαίνεται καταλαμβάνουν α) το σύνολο 
του βορείου τμήματος της Λίμνης μεταξύ χωρίου Κερκί¬ 
νης στην δυτική όχθη και Λιμνοχωρίου στην ανατολική και 
γέφυρας Βυρώνειας προς βορράν, β) τα τμήματα της 
υδρόβιας βλάστησης βορείως της κατάληξης του «Ματω¬ 
μένου Ρέμματος» στα Βλάχικα ερείπια, δυτικά του Λιμνο- 
χωρίου και ανατολικά του χωρίου Κερκίνης, γ) η νοτιο-α- 
νατολική απόληξη του όρους Κρούσια όπως ορίζεται στο 
εδάφιο 1.9 της παραγράφου 1.1 του ίδιου άρθρου και στα 
συνημμένα σχετικά διαγράμματα. 

2.3 Η αρκιβής οριοθέτηση των πυρήνων -σήμανση και 
περίφραξη, όπού η τελευταία καθίσταται αναγκαία- γίνε¬ 
ται με επιτόπια υπόδειξη των ορίων και σημείων από την 
κατά το άρθρο 5 της παρούσας απόφασης αρμόδιες υπη¬ 
ρεσίες. 

II. Ζώνη Β. 

Ως ζώνη Β ορίζεται η περιοχή που περιλαμβάνεται με¬ 
ταξύ των παρακάτω, φυσικών και τεχνητών ορίων και τρι¬ 
γωνομετρικών σημείων όπως φαίνονται στα σχετικά δια¬ 
γράμματα, ως εξής: Τ. 

1 ■ Το φράγμα Λιθοτόπου, η ανάντι πλευρά της κεντρι¬ 
κής συλλεκτήριας τάφρου παράλληλα , με το ανατολικό 
ανάχωμα, με βόρεια κατεύθυνση μέχρι το σημείο ένωσής 
της με την δυτική Αρδευτική Διώρυγα. 

2. Η δυτική Αρδευτική. Διώρυγα στην ανάντι. πλευρά με 
βορειο-ανατολική κατεύθυνση μέχρι την απόληξή της στη 
θέση Απιδιές, περιοχής Στρυμονοχωρίου. 

3. Ο επαρχιακός δρόμος Στρυμονοχωρίου,, Χαρωπού, 
Αγκίστρου. 

4. Ο επαρχιακός δρόμος Αγκίστρου-Κούλας, προς τα 
δυτικά, μέχρι το φυλάκιο των Ελληνοβουλγαρικών συνό¬ 
ρων. 

5. Η συνοριακή γραμμή Ελλάδας - Βουλγαρίας, με δυ¬ 
τική κατεύθυνση, μέχρι το Μεγάλο Ρέμμα. 

6. Το Μεγάλο Ρέμμα, με νότια κατεύθυνση, μέχρι την 
σιδηροδρομική γραμμή περιοχής Λειβαδιάς. -- 

7. Η σιδηροδρομική γραμμή μέχρι τη θέση Σιδηροχώ- 

ριον. ' , . 

8. Ο επαρχιακός δρόμος Σιδηροχωρίου - Οδηγή¬ 
τριας. 

9. Η κορυφογραμμή μεταξύ των τριγωνομετρικών ση¬ 
μείων 373, 472 μέχρι τη θέση Απιδιά. 

1 °· Η οριογραμμή των διοικητικών ορίων Ν. Σερρών - Ν. 


Κιλκίς, με Ν.Α. κατεύθυνση και από τις κορυφές με τριγω¬ 
νομετρικά σημεία με αριθμούς 781 (Σισσαμιά), 655 (Τρα¬ 
γουδίστρια), 898 (Μαύρη Ζώνη), 1179 (Κρούσα), 789 (Δί- 
στρατον) μέχρι την τεχνητή κοίτη Στρυμώνος, (νότια χω¬ 
ρίου Λιθοτόπου). 

II. Η ανωτέρω τεχνητή κοίτη μέχρι το φράγμα Λιθοτό- 
που. 

III. Ζώνη Γ. 

Ως ζώνη Γ ορίζονται οι εξής 2, ανατολικά και δυτικά 
αντιστοίχως της Λίμνης Κερκίνης, περιοχές που περιλαμ¬ 
βάνονται μεταξύ των παρακάτω φυσικών και τεχνητών 
ορίων όπως φαίνονται στα σχετικά διαγράμματα ως εξής: 
Ανατολικά. 

1. Το φράγμα Λιθοτόπου, ο επαρχιακός δρόμος Λιθοτό- 
που, Ηράκλειας, Ποντισμένων, Κοίμησης, Στρυμονοχω- 
ρίου, μέχρι τη θέση Απιδιές Στρυμονοχωρίου Οριογραμ¬ 
μής Ζώνης Β. 

2. Η οριογραμμή της ζώνης Β από την ανωτέρω θέση με 
νότια κατεύθυνση μέχρι το φράγμα Λιθοτόπου. 

Δυτικά. 

3. Η συνοριακή γραμμή Ελληνοβουλγαρικών συνόρων 
από το σημείο τομής αυτής με το Μεγάλο Ρέμμα μέχρι τη 
γραμμή διοικητικών ορίων νομών Κιλκίς - Σερρών. 

4. Η ανωτέρω γραμμή διοικητικών ορίων νομών Κιλκίς - 
Σερρών μέχρι τη θέση Απιδιά, Οριογραμμής Ζώνης Β. 

5. Η οριογραμμή της ζώνης Β από τη θέση Απιδιά με βό¬ 
ρεια κατεύθυνση μέχρι τη συνοριακή γραμμή Ελληνοβουλ¬ 
γαρικών συνόρων. 

Αρθρο 3 

Στις ζώνες Α, Β και Γ, όπως αυτές οριοθετούνται στο 
άρθρο 2, ισχύουν οι παρακάτω όροι, περιορισμοί και απα¬ 
γορεύσεις: 

I. Στη ζώνη Α επιτρέπονται: 

1. Οι γεωργικές δραστηριότητες, στην έκταση και με τη 
μορφή που ασκούνται μέχρι σήμερα. Αλλαγές ή νέες 
επεμβάσεις στις καλλιεργούμενες εκτάσεις μπορεί να 
επιτραπούν εφόσον εγκριθούν οι κατάλληλοι περιβαλλο¬ 
ντικοί όροι ύστερα από την κατάρτιση και υποβολή Μ.Π.Ε., 
σύμφωνα με τις οικείες διατάξεις της Κ.Υ.Α. αριθ. 69269/ 
5387/1990. Ως προς τη χρήση και τον τρόπο χρησιμοποί- 
ησης λιπασμάτων και φυτοφαρμάκων, είναι δυνατόν να 
επιβάλλονται περιορισμοί από την καθ’ ύλη αρμόδια υπη¬ 
ρεσία και ύστερα από εισήγηση της κατά το άρθρο 5 (παρ. 

1) υπηρεσίας μετά από διαπίστωση επιβαρυντικών περι¬ 
στατικών και στοιχείων. 

2. Η αλιεία, σύμφωνα με τις εκάστοτε ισχύουσες διατά¬ 
ξεις και με τους εξής πρόσθετους όρους: α) της χρησιμο¬ 
ποίησης αποκλειστικά μικρών σκαφών με μέγιστη επιτρε¬ 
πόμενη ταχύτητα τα έξι (6) ναυτικά μιλιά, β) της μη χρησι¬ 
μοποίησης των συρόμενων αλιευτικών εργαλείων από 
ξηρά ή από πλωτό μέσο και των ηλεκτρικών αλιευτικών ερ¬ 
γαλείων, του πεζόβολου και του καμακιού, γ) της απαγό¬ 
ρευσής της στο χρονικό διάστημα αναπαραγωγής και φω- 
λιάσμού, που θα καθορίζεται κάθε χρόνο με σχετική προ- 
βλεπόμενή Νομαρχιακή Απόφαση, δ) της απαγόρευσής 
της με τους αναφερθέντες ανωτέρω περιορισμούς (β), (γ) 
καθώς και με την απαγόρευση χρησιμοποίησης μηχανοκι¬ 
νήτων μέσων ειδικά στις περιοχές που θα καθορισθούν, 
ως πυρήνες απόλυτης προστασίας της φύσης, από, τις 
υπηρεσίες του άρθρου 5. 

3. Η εκτέλεση έργων υποδομής της επιτρεπόμενης, 

κατά τα ανωτέρω (2), αλιευτικής δραστηριότητας, εκτός 
των περιοχών όπου ευρίσκονται οι πυρήνες απολύτου 
προστασίας της φύσης, και εφόσον εγκριθούν οι κατάλλη¬ 
λοι περιβαλλοντικοί όροι ύστερα από την κατάρτιση και 
υποβολή Μ.Π.Ε., σύμφωνα με τις οικείες διατάξεις της 
Κ.Υ.Α. αριθ. 69269/5387/1990. 

4. Η επιλεκτική και η εξυγιαντική υλοτόμηση, σύμφωνα 
με τους όρους της κείμενης νομοθεσίας και μόνο εκτός 
της χρονικής περιόδου φωλιάσματος της ορνιθοπανίδας η 
οποία θα καθορισθεί μετά από σύμφωνη γνώμη των κατά 
το άρθρο 5 (παρ. 1 και 2) αρμοδίων υπηρεσιών. 

5. Η συντήρηση των υφισταμένων αντιπλημμυρικών έρ¬ 
γων βάσει προγράμματος καθορισμού του χρόνου και του 
τρόπου επέμβασης και με σχετική πρόβλεψη για την απο¬ 
μάκρυνση των υλικών και των προϊόντων εκτέλεσης των 
έργων, ώστε να μην δημιουργούνται προβλήματα και γενι¬ 
κότερα εφόσον δεν υποβαθμίζεται, καθοιονδήποτε τρόπο 
το οικοσύστημα ή τα στοιχεία του και μετά από σύμφωνη 
γνώμη των κατά το άρθρο 5 (παρ. 1 και 2) αρμοδίων υπη¬ 
ρεσιών. Εξαιρούνται οι επεμβάσεις που υπόκεινται στο 
άρθρο 3 παραγρ. IV. 

6. Η κατασκευή νέων αντιπλημμυρικών έργων ή η επέ¬ 
κταση των υφισταμένων εφόσον εγκριθούν οι κατάλληλοι 
περιβαλλοντικοί όροι ύστερα από την κατάρτιση και υπο¬ 
βολή Μ.Π.Ε., σύμφωνα με τις οικείες διατάξεις της Κ.Υ.Α. 
αριθ. 69269/5387/1990 και μετά από σύμφωνη γνώμη 
των κατά το άρθρο 5 (παρ. 1 και 2) αρμοδίων υπηρεσιών. 
Με τον αυτό περιορισμό επιτρέπονται οι εργασίες και τα 
έργα που αποσκοπούν στη διατήρηση, βελτίωση και προ¬ 
στασία του οικοσυστήματος. 

7. Οι εκτροπές υδάτινων μαζών, η άρση προσχώσεων, η 
κατασκευή νέων συστημάτων παροχής νερού κάθώς και 
τα αναγκαία τεχνικά έργα τα οποία απαιτούνται για τη συ¬ 
ντήρηση, διατήρηση και βελτίωση της λειτουργικότητας 
και παραγωγικότητας του οικοσυστήματος, εφόσον εγκρι- 
θούν οι κατάλληλοι περιβαλλοντικοί όροι ύστερα από την 
κατάρτιση και υποβολή Μ.Π.Ε., σύμφωνα με τις οικείες 
διατάξεις της Κ.Υ.Α. αριθ. 69269/5387/1990 και σύμ¬ 
φωνη γνώμη των κατά το άρθρο 5 (παρ. 1 και 2) αρμοδίων 
υπηρεσιών. 

8. α. Η Μελισσοκομία, όπως ασκείται σήμερα, εφόσον 
δεν δημιουργεί προβλήματα στο οικοσύστημα ή τα στοι¬ 
χεία του. 

β. Η ελεύθερη βόσκηση βοοειδών, βουβαλιών και προ¬ 
βάτων σε περιοχές εκτός των πυρήνων απολύτου προστα¬ 
σίας της φύσης, απαγορευομένης κάθε ενέργειας ή έργου 
που θα συνέβαλε στην επέκταση ή εντατικοποίηση αυτής. 

γ. Η λήψη μέτρων από τις αρμόδιες υπηρεσίες του Υπ. 
Γεωργίας με σκοπό τη διαιώνιση και διατήρηση των βού- 
βάλων οϊ οποίοι θεωρούνται τοπικό είδος γεννετικής ποι- 
κιλλομορφίας. Η περιοχή του υγροβιότόου καθορίζεται ως 
φυσικός οικότοπος αυτών. 

9. Η επανεισαγωγή εξαφανισθέντων ή απειλουμένων με 
εξαφάνιση ενδημικών ειδών άγριας χλωρίδας και πανίδας 
στο υδάτινο και χερσαίο περιβάλλον εφόσον προηγηθούν 
η εκπόνηση κατάλληλης διαχειριστικής μελέτης και η 
έγκρισή της από τις κατά το άρθρο 5 (παρ. 1 και 2) συναρ- 
μόδιες υπηρεσίες. 

10. Η ιχθυοκαλλιέργεια κατά την οποία γίνεται χρήση 
των φυσικών λεκανών χωρίς επεμβάσεις που αλλοιώνουν 
τη μορφή και λειτουργία και υποβαθμίζουν την ποιότητα 
του οικοσυστήματος ή των στοιχειών του, εφόσον ασκεί¬ 


ται εκτός των περιοχών των πυρήνων απολύτου προστα¬ 
σίας της φύσης, φωλιάσματος της ορνιθοπανίδας. 

11. Η επιστημονική έρευνα, σύμφωνα με τις κείμενες 
διατάξεις. Οι ενδιαφερόμενοι οφείλουν να ενημερώνουν 
την κατά το άρθρο 5 (παρ. 1) αρμόδια υπηρεσία υποβάλ¬ 
λοντας σ’ αυτήν σχετική αίτηση στην οποία αναφέρονται ο 
τρόπος, τα σημεία, το χρονοδιάγραμμα και οι λόγοι διεξα¬ 
γωγής της έρευνας. Η ως άνω υπηρεσία, εφόσον κρίνει 
σκόπιμο παρέχει συμπληρωματικές οδηγίες για την εκτέ¬ 
λεση της έρευνας. 

12. Η επίσκεψη με σκοπό την περιβαλλοντική εκπαί¬ 
δευση ή την παρατήρηση της φύσης και την ήπια ανα¬ 
ψυχή, και μόνο σε ορισμένες περιοχές που θα υποδει¬ 
χθούν και διαμορφωθούν κατάλληλα από τις κατά το άρ¬ 
θρο 5 (παρ. 2) αρμόδιες υπηρεσίες, σε συνεργασία με τη 
Δ/νση Περ/κού Σχεδιασμού του ΥΠΕΧΩΔΕ. 

II. Στη Ζώνη Β επιτρέπονται: 

1. Η γεωργία στις ήδη καλλιεργούμενες περιοχές, όπως 
γίνεται σήμερα καθώς και η συντήρηση και βελτίωση υφι¬ 
σταμένων εγγειοβελτιωτικών, αρδευτικών, υδραυλικών 
και αντιπλημμυρικών έργων μετά από την έγκριση περι¬ 
βαλλοντικών όρων ύστερα από την κατάρτιση και υποβλή 
ΜΠΕ σύμφωνα με τις διατάξεις της ΚΥΑ αριθ. 69269/ 
5387/1990. 

2. Ο αναδασμός γεωργικής γης, σύμφωνα με τις κείμε¬ 
νες διατάξεις και ύστερα από έγκριση όρων για την προ¬ 
στασία του περιβάλλοντος, βάσει των διατάξεων της 
Κ.Υ.Α. αριθ. 69269/5487/1990. 

3. Η ελεύθερη βόσκηση βοοειδών, βοϋβάλιών και αιγο¬ 
προβάτων και η δυνατότητα εκτέλεσης βασικών έργων 
υποδομής μετά από εισήγηση της καθ’ ύλη αρμόδιας υπη¬ 
ρεσίας και σύμφωνη γνώμη της υπηρεσίας του άρθρου 5 
(παρ. 1). 

4. Η διατήρηση των υφισταμένων κτηνοτροφικών και 
πτηνοτροφικών μονάδων. Μέσα σε δύο (2) χρόνια από την 
έναρξη ισχύος της παρούσας απόφασης υποβάλλεται στις 
αρμόδιες αρχές αίτηση για έγκριση όρων προστασίας του 
περιβάλλοντος που συνοδεύεται από Μ.Π.Ε. σύμφωνα με 
τις οικείες διατάξεις της ΚΥΑ 69269/5387/1990, από τις 
μονάδες που υπόκεινται στις διατάξεις αυτές. 

Ο εκσυγχρονισμός και η επέκταση των υφισταμένων 
μονάδων είναι δυνατόν να επιτραπεί εφόσον εγκριθούν με 
την αναφερθείσα ανωτέρω διαδικασία οι κατάλληλοι περι¬ 
βαλλοντικοί όροι. 

Η ίδρυση νέων χοιροτροφικών μονάδων επιτρέπεται σε 
απόσταση άνω των δύο χιλιάδων πεντακοσίων (2.500) μέ¬ 
τρων από τα όρια ζώνης Α. εξαιρουμένης της περιοχής τού 
Μαυροβουνίου, με την υποχρέωση εγκατάστασης και λει¬ 
τουργίας βιολογικού καθαρισμού. 

Για τις άλλες μονάδες η απόσταση αυτή καθορίζεται σε 
1.000 μέτρα. Γ ενικά η εγκατάσταση όλων των νέων μονά¬ 
δων υπόκειται σε αυστηρή χωροθέτηση από τις αρμόδιες 
υπηρεσίες και απαγορεύεται η διάθεση των αποβλήτων 
τους σε υδάτινους αποδέκτες. 

5. Η μελισσοκομία όπως ασκείται σήμερα, εφ’ όσον δεν 
δημιουργούνται προβλήματα στην προστασία του υγρο- 
βιοτόπου και εκτός των περιοχών όπου ευρίσκονται οι πυ¬ 
ρήνες απολύτου προστασίας της φύσης. 

6. Η Ιδρυση αιολικών σταθμών ηλεκτροπαραγωγής και 
γενικότερα σταθμών παραγωγής ήπιων μορφών ενέρ¬ 
γειας, σύμφωνα με τις οικείες διατάξεις της Κ.Υ.Α. αριθ. 
69269/5387/1990 και σε θέσεις απόστασης άνω των δύο 

χιλιάδων (2.000) μέτρων από τα όρια της ζώνης Α. 

7. Η επιστημονική έρευνα, σύμφωνα με τους όρους και 
τις προϋποθέσεις που καθορίζονται στην παράγραφο 1 
(περίπτωση 11) του παρόντος άρθρου. Σε περίπτωση κοι¬ 
τασμάτων εξαιρετικά μεγάλης αξίας επιτρέπεται η εκμε¬ 
τάλλευσή τους ύστερα από άδεια εκδιδόμενη με τη διαδι¬ 
κασία που προβλέπει η ισχύουσα νομοθεσία και μετά από 
σύμφωνη γνώμη της κατά το άρθρο 5 (παρ. I) αρμόδιας 
υπηρεσίας. 

8. Η επίσκεψη με σκοπό την περιβαλλοντική εκπαί¬ 
δευση ή την παρατήρηση της φύσης και την ήπια ανα¬ 
ψυχή, σύμφωνα με τους όρους και τις προϋποθέσεις που 
καθορίζονται στην παράγραφο I (περίπτωση 12) του παρό¬ 
ντος άρθρου. 

9. Οι γεωτρήσεις και η κατασκευή νέων αρδευτικών δι¬ 
κτύων συστημάτων παροχής νερού και εγγειοβελτιωτικών 
και υδραυλικών έργων εφ’ όσον εγκριθούν οι κατάλληλοι 
περιβαλλοντικοί όροι, σύμφωνα με τις οικείες διατάξεις 
της Κ.Υ.Α. αριθ. 69269/5387/1990 και μετά από σύμ¬ 
φωνη γνώμη των κατά το άρθρο 5 (παρ. 1 και 2) αρμοδίων 
υπηρεσιών. 

10. Τα έργα υποδομής (π.χ. διάνοιξη δρόμων, οδοποιία 
κλπ.) σύμφωνα με τις οικείες διατάξεις, της Κ.Υ.Α. αριθ. 
69269/5387/1990 και τις κείμενες διατάξεις, καθώς και 
τα έργα που αποσκοπούν στην προστασία του οικοσυστή¬ 
ματος, αφού εκπονηθεί και εγκριθεί μελέτη τεκμηρίωσης 
για την αναγκαιότητα και σκοπιμότητα αυτών από τις αρ¬ 
μόδιες Υπηρεσίες. 

11. Η διατήρηση των υφισταμένων βιομηχανικών ή βιο¬ 
τεχνικών μονάδων, απαγορευομένης κάθε ενέργειας ή 
έργου που θσσυνέβαλε στην επέκταση ή εντατικοποίηση 
των σχετικών δραστηριοτήτων. Μέσα σε δύο (2). χρόνια 
από την έναρξη ισχύος της παορύσας απόφασης, για τις εν 
λόγω δραστηριότητες υποβάλλεται στις αρμόδιες αρχές 
αίτηση για έγκριση όρων για την προστασία του περιβάλ¬ 
λοντος που συνοδεύεται από Μ.Π.Ε., σύμφωνα με τις οι¬ 
κείες διατάξεις της Κ.Υ.Α. αριθ. 69269/5387/1990. 

Εκσυγχρονισμός των προκειμένων μονάδων είναι δυνα¬ 
τόν να επιτραπεί, εφ’ όσον εγκριθούν, με την ίδια ως άνω 
διαδικασία, οι κατάλληλοι περιβαλλοντικοί όροι. Η ίδρυση 
νέων μονάδων απαγορεύεται εξαιρουμένων των μονάδων 
πρωτογενούς τομέα και των έργων υποδομής για τη διά¬ 
θεση και εμπορία των γεωργοκτηνοτροφικών και αλιευτι¬ 
κών προϊόντων μετά από σύμφωνη γνώμη των κατά το άρ¬ 
θρο 5 αρμοδίων υπηρεσιών, και μετά την υποβολή αίτησης 
για έγκριση όρων για την προστασία του περιβάλλοντος 
που συνοδεύεται από Μ.Π.Ε. σύμφωνα με τις οικείες δια¬ 
τάξεις της Κ.Υ.Α. αριθ. 69269/5387/1990. 

12. Οι υφιστάμενες εξορυκτικές δραστηριότητες.' 
Μέσα σε δύο (2) χρόνια από την έναρξη ισχύος της παρού¬ 
σας απόφασης, για τις εν λόγω δραστηριότητες υποβάλ¬ 
λεται στις αρμόδιες αρχές του άρθρου 5, αίτηση για 
έγκριση όρων για την προστασία του περιβάλλοντος που 
συνοδεύεται από Μ.Π.Ε., σύμφωνα με τις οικείες διατά¬ 
ξεις της Κ.Υ.Α. αριθ. 69269/5387/1990. Η εγκαθίδρυση 
νέων εξορυκτικών μονάδων απαγορεύεται. 

13. Η δόμηση εντός σχεδίου και εντός των ορίων των οι¬ 
κισμών των προϋφισταμένων του έτους 23, σύμφωνα με 
την ισχύουσα νομοθεσία. Απαγορεύεται η επέκταση του 
ρυμοτομικού σχεδίου ή η επέκταση των ορίων των οικι¬ 
σμών. Εφ' όσον όμως προκύψουν στο μέλλον ανάγκες 
από σοβαρές οικιστικές πιέσεις είναι δυνατόν οι προανα- 


φερόμενες επεκτάσεις νά επιτραπούν έπειτα από γνωμο¬ 
δότηση των αρμοδίων οργάνων ΣΧΟΓΙ και Περιφέρειας και 
έπειτα από έγκριση ΜΠΕ, σύμφωνα με την ΚΥΑ αρ. 
69269/5387/1990, και σε κάθε περίπτωση όχι σε βάρος 
της Α' ζώνης. 

14. Η κατασκευή και λειτουργία ξενοδοχειακών μονά¬ 
δων, στο πλαίσιο των όσων προβλέπονται στην περίπτωση 
13 της παρούσας παραγράφου (εντός σχεδίου δόμησης 
κλπ.), εφ’ όσον η δυναμικότητά τους δεν υπερβαίνει τις 40 
κλίνες και επί πλέον διαθέτουν σύστημα βιολογικού καθα¬ 
ρισμού των υγρών αποβλήτων τους, σύμφωνα με τις οι¬ 
κείες διατάξεις και τις διατάξεις της ΚΥΑ 69269/5387/ 
90. 

15. Η επέκταση και ο εκσυγχρονισμός των υφισταμένων 
μονάδων υδατοκαλλιεργειών ύστερα από έγκριση όρων 
για την προστασία του περιβάλλοντος σύμφωνα με τις οι¬ 
κείες διατάξεις της ΚΥΑ αρ. 69269/5387/1990 και μετά 
τη σύμφωνη γνώμη των κατά το άρθρο 5 (Παρ. 1 και 2) αρ¬ 
μοδίων υπηρεσιών. 

16. Η διάθεση στερεών αποβλήτων από συνδέσμους 
Κοινοτήτων και όχι από μεμονωμένες κοινότητες, σύμ¬ 
φωνα με τις κείμενες διατάξεις και σε ακτίνα μόνο άνω 
των δύο χιλιάδων (2.000) μέτρων από τα όρια της ζώνης Α 
και εφ’ όσον δεν δημιουργούνται προβλήματα στη ζώνη Α. 
Για τους τυχόν υφιστάμενους χώρους διάθεσης στερεών 
αποβλήτων υποβάλλεται εντός δύο (2) ετών στις αρμόδιες 
αρχές αίτηση για έγκριση όρων για την προστασία του πε¬ 
ριβάλλοντος που συνοδεύεται από Μ.Π.Ε. σύμφωνα με τις 
οικείες διατάξεις των Κ.Υ.Α.: α) αρ. 69269/5387/1990 
και β) αρ. 49541/1986: «Στερεά απόβλητα σε συμμόρ¬ 
φωση με την οδηγία 75/442...» (Β' 444). Στο τμήμα της 
προκείμενης ζώνης που εκτείνεται ανατολικά της λίμνης, 
αποκλείεται η λειτουργία χώρων ως χώρων διάθεσης απο¬ 
βλήτων. 

17. Οι δασοκομικές εργασίες σύμφωνα με τις κείμενες 
διατάξεις. Το κυνήγι, στο δασικό τμήμα, βορείως της 
υπάρχουσας σιδηροδρομικής γραμμής σύμφωνα με τις 
κείμενες διατάξεις. 

18. Η ιχθυοκαλλιέργεια και η ίδρυση νέων μονάδων 
ύστερα από έγκριση όρων για την προστασία του περιβάλ¬ 
λοντος σύμφωνα με τις οικείες διατάξεις της ΚΥΑ αρ. 
69269/5387/1990. 

III. Στη ζώνη Γ επιτρέπονται: 

1. Η γεωργία χωρίς βασικούς περιορισμούς με την 
προϋπόθεση ότι οι εγγειοβελτιωτικές ή αρδευτικές πα¬ 
ρεμβάσεις, η λίπανση και κάθε είδους δραστηριότητα ή 
εγκατάσταση δεν έχουν επιπτώσεις στις γειτονικές ζώνες 
Ά και Β και δεν υποβαθμίζουν την ποιότητα και ποσότητα 
του υδάτινου ισοζυγίου της περιοχής. 

2. Η Μελισσοκομία, η κτηνοτροφία και η πτηνοτροφία 
όπως ασκούνται σήμερα. Ο εκσυγχρονισμός και η επέ¬ 
κταση των υφισταμένων κτηνοτροφικών και πτηνοτροφι- 
κών μονάδων είναι δυνατόν να επιτραπεί, εφ’ όσον εγκρι- 
θούν οι κατάλληλοι περιβαλλοντικοί όροι ύστερα από την 
κατάρτιση και υποβολή Μ.Π.Ε., σύμφωνα με τις οικείες 
διατάξεις της Κ.Υ.Α. αριθ. 69269/5387/1990. Επίσης η 
δημιουργία νέων μονάδων, με τους περιορισμούς της πα- 
ραγρ. 11.4 του ίδιου άρθρου. 

3. Οι δασοκομικές εργασίες σύμφωνα με τις κείμενες 
διατάξεις. Το κυνήγι στο δασικό τμήμα της Γ' ζώνης σύμ¬ 
φωνα με τις κείμενες διατάξεις. 

4. Η επιστημονική έρευνα, σύμφωνα με τους όρους και 

τις προϋποθέσεις που καθορίζονται στην παράγραφο I 
(περίπτωση 11) και στην παράγραφο II (περίπτωση 7) του 
παρόντος άρθρου. 

5. Η επίσκεψη με σκοπό την περιβαλλοντική εκπαί¬ 
δευση ή την παρατήρηση της φύσης και την ήπια ανα¬ 
ψυχή. Στο τμήμα της Γ' ζώνης που εκτείνεται ανατολικά 
της λίμνης. Οι εν λόγω δραστηριότητες ασκούνται με τους 
όρους και τις προϋποθέσεις της παραγράφου I (περί¬ 
πτωση 12) του παρόντος άρθρου. 

6. Στο τμήμα της Γ' ζώνης που εκτείνεται δυτικά της λί- 
Μνης, η εξακολούθηση των υφισταμένων εξορυκτικών 
δραστηριοτήτων. Μέσα σε δύο (2) χρόνια από την έναρξη 
ισχύος της παρούσας απόφασης, για τις εν λόγω δραστη¬ 
ριότητες υποβάλλεται στις αρμόδιες αρχές αίτηση για την 
έγκριση όρων για την προστασία του περιβάλλοντος, που 
συνοδεύεται από Μ.Π.Ε., σύμφώνα με τις οικείες διατά¬ 
ξεις της Κ.Υ.Α. αριθ. 69269/5387/1990. Νέες εξορυκτι- 
κές δραστηριότητες στο τμήμα αυτό της Γ’ ζώνης απαγο¬ 
ρεύονται. Στο τμήμα της προκειμένης ζώνης που εκτείνε¬ 
ται ανατολικά της λίμνης αποκλείεται οποιαδήποτε εξορυ- 
κτική δραστηριότητα. 

7. Στο τμήμα της Γ' Ζώνης που εκτείνεται δυτικά της λί¬ 
μνης, η διάθεση στερεών αποβλήτων από συνδέσμους 
κοινοτήτων και όχι από μεμονωμένες κοινότητες, σύμ¬ 
φωνα με τις κείμενες διατάξεις και εφ’ όσον δεν δημιουρ- 
γούνται προβλήματα στις Ζώνες Α και Β. Για τους τυχόν 
υφιστάμενους χώρους διάθεσης στερεών αποβλήτων, 
υποβάλλεται εντός δύο (2) ετών στις αρμόδιες αρχές αί¬ 
τηση για έγκριση όρων για την προστασία του περιβάλλο¬ 
ντος που συνοδεύεται από Μ.Π.Ε., σύμφωνα με τις οι¬ 
κείες διατάξεις των Κ.Υ.Α.: α) αριθ. 69269/5387/1990 
και β) αριθ. 49541 /1424/1986: 

«Στερεά απόβλητα σε συμμόρφωση με την οδηγία 75/ 
442/ΕΟΚ» (ΦΕΚ 444/Β/1986). Στο τμήμα της προκειμέ¬ 
νης ζώνης που εκτείνεται ανατολικά της λίμνης, απο¬ 
κλείεται η λειτουργία χώρων ως χώρων διάθεσης αποβλή¬ 
των, εφ’ όσον ευρίσκονται σε απόσταση μικρότερη των 
δύο χιλιάδων (2.000) μέτρων από τα όρια της ζώνης Α. 

8. Οι γεωτρήσεις, τα εγγειοβελτιωτικά έργα, τα έργα 
υποδομής (π.χ. διάνοιξη δρόμων, οδοποιία κλπ.) και τα μι¬ 
κρά υδροηλεκτρικά, σύμφωνα με τις οικείες διατάξεις και 
τις διατάξεις της Κ.Υ.Α. αριθ. 69269/5387/1990. Οι 
υδρογεωτρήσεις ειδικότερα κρίνονται σύμφωνα με τις 
διατάξεις του Ν. 1739/1987 (άρθρο 11, παρ. 4) και σύμ¬ 
φωνη γνώμη της κατά το άρθρο 5 (παρ. 1) της παρούσας 
απόφασης υπηρεσίας. 

9. Η δόμηση, σύμφωνα με τους παρακάτω όρους: 

α) Στις εντός εγκεκριμένου ρυμοτομικού σχεδίου και 
εντός των ορίων των οικισμών των προϋφισταμένων του 
έτους 1923 περιοχές, σύμφωνα με την ισχύουσα νομοθε¬ 
σία. Η επέκταση των ορίων των οικισμών επιτρέπεται εφ' 
όσον αυτοί δεν επεκτείνονται μέσα στις ζώνες Α~και Β- 
ύστερα από γνωμοδότηση των αρμοδίων οργάνων ΣΧΟΠ 
και Περιφέρειας και έγκριση Μ.Π.Ε. σύμφωνα με την 
Κ.Υ.Α. αρ. 69269/5387/1990. Στις ως άνω περιοχές, ει¬ 
δικότερα ως προς τις ξενοδοχειακές μονάδες, είναι επι¬ 
τρεπτές η κατασκευή και η λειτουργία τους, εφ’ όσον η 
δυναμικότητά τους δεν υπερβαίνει τις 60 κλίνες και επί 
πλέον διαθέτουν σύστημα βιολογικού καθαρισμού των 
υγρών αποβλήτων τους., 
β) Στις εκτός σχεδίου περιοχές: 

- Για τα γήπεδα που ευρίσκονται στο τμήμα της Γ ζώνης 


που εκτείνεται δυτικά της λίμνης και που συνορεύουν με 
την ζώνη Β, το κατώτατο όριο κατάτμησης και αρτιότητας 
ορίζεται σε 8 στρέμματα. Κατά παρέκκκλιση, θεωρούνται 
άρτια τα γήπεδα που έχουν ελάχιστο εμβαδό 4 στρέμματα 
κατά την ημέρα δημοσίευσης της παρούσας απόφασης. 

Στα παραπάνω γήπεδα επιτρέπεται η δόμηση μόνο για 
κατοικία. 

- Για τα υπόλοιπα γήπεδα που βρίσκονται στο ανωτέρω 
τμήμα της Γ ζώνης, το κατώτατο όριο κατάτμησης και αρ¬ 
τιότητας ορίζεται σε 4 στρέμματα. 

Στα προαναφερόμενα γήπεδα της Γ ζώνης που δεν συ¬ 
νορεύουν με την ζώνη Β και εφ’ όσον βρίσκονται στο 
τμήμα της ζώνης που κείται δυτικά της λίμνης, επιτρέπε¬ 
ται η δόμηση, μετά από έγκριση της ΕΠΑΕ, για τις παρα¬ 
κάτω χρήσεις, σύμφωνα με τους όρους των διατάξεων της 
Κ.Υ.Α. 69269/5387/1990: (στο τμήμα της Ζώνης Γ που 
εκτείνεται ανατολικά της λίμνης, η δόμηση για τις εν λόγω 
χρήσεις απαγορεύεται). 

- Ξενοδοχεία μέχρι 60 κλινών. 

- Κατοικία. 

- θερμοκήπια. 

- Γεωργικές αποθήκες μέχρι 100 τ.μ. 

- Κοινόχρηστες εγκαταστάσεις. 

- Μικρές αθλητικές εγκαταστάσεις. 

- Εγκαταστάσεις αναψυχής (π.χ. εστιατόρια, ταβέρνες, 
καφενεία, αναψυκτήρια, διαμόρφωση ελεύθερων χώρων, 
κιόσκια κλπ) εξαιρουμένων των μπαρ, ντίσκο και νυχτερι¬ 
νών κέντρων. 

- Μικρές βιομηχανικές και βιοτεχνικές μονάδες επε¬ 
ξεργασίας γεωργικών, κτηνοτροφικών και αλιευτικών προ¬ 
ϊόντων εφ’ όσον, σε κάθε περίπτωση εγκριθούν οι κατάλ¬ 
ληλοι περιβαλλοντικοί όροι ύστερα από την κατάρτιση και 
υποβολή Μ.Π.Ε., σύμφωνα με τις οικείες διατάξεις της 
Κ.Υ.Α. αριθ. 69269/5387/1990. 

Κατά τα λοιπά ισχύουν οι όροι και περιορισμοί δόμησης, 
του από 31.5.85 Π.Δ. (Δ' 270). 

IV. Η εκτέλεση έργων και η ανάπτυξη δραστηριοτήτων 
που δεν αναφέρονται στις παραγράφους I, II και III του πα¬ 
ρόντος άρθρου, απαγορεύονται εκτός των έργων, δρα¬ 
στηριοτήτων και επεμβάσεων που κρίνονται αναγκαίες για 
εθνικούς λόγους και λόγους ασφαλείας και ανωτέρας ανά¬ 
γκης. 

Εξαιρούνται από την ως άνω απαγόρευση τα έργα και οι 
δραστηριότητες που ήδη υφίστανται νομίμως και όσα άλλα 
βρίσκονται, κατά την ημέρα δημοσίευσης της παρούσας 
απόφασης στην Εφημερίδα της Κυβερνήσεως, στο στάδιο 
της κατασκευής ή έχουν λάβει, σύμφωνα με τις ισχύουσες 
διατάξεις, σχετική έγκριση ή άδεια δόμησης, εγκατάστα¬ 
σης, ίδρυσης, εκτέλεσης ή λειτουργίας καθώς επίσης και 
εκείνα για τα οποία έχει προηγηθεί, βάσει της κείμενης 
νομοθεσίας, εκχώρηση κοινοχρήστων δημοσίων ή δημοτι¬ 
κών γηπέδων. Μέσα σε δύο (2) χρόνια από την έναρξη 
ισχύος της παρούσας απόφασης για τις εν λόγω δραστη¬ 
ριότητες και τα έργα υποβάλλεται στις αρμόδιες αρχές αί¬ 
τηση για την έγκριση όρων για την προστασία του περιβάλ¬ 
λοντος που συνοδεύεται από Μ.Π.Ε., σύμφωνα με τις οι¬ 
κείες διατάξεις της Κ.Υ.Α. αριθ. 69269/5387/1990. 

V. Σε περίπτωση που παρά τους τιθέμενους με τις πα¬ 
ραγράφους I, II, III και ΙΩ του παρόντος άρθρου όρους, πε¬ 
ριορισμούς και,απαγορεύσεις, διαπιστώνονται οχλήσεις, 
προβλήματα και κίνδυνοι υποβάθμισης της λειτουργικότη¬ 
τας και παραγωγικότητας του οικοσυστήματος ή στοι- 

χείων αυτού, οι κατά το άρθρο 5 συναρμόδιες υπηρεσίες 
μπορούν, σε κάθε περίπτωση, να ζητήσουν, να εισηγη- 
θούν ή να επιβάλουν κάθε πρόσθετη διαδικασία ή μέτρο 
(π.χ. επί πλέον δικαιολογητικά, Μελέτη Περιβαλλοντικών 
Επιπτώσεων για κατηγορίες έργων και δραστηριοτήτων 
για τις οποίες αυτή δεν προβλέπεται από την κείμενη νο¬ 
μοθεσία κ.ά.) που κρίνεται αναγκαία και πρόσφορη για την 
αποτελεσματική προστασία του υγροβιοτόπου. 

VI. Έργα και δραστηριότητες που επιτρέπονται στην Α 
και Β ζώνη, επιτρέπονται κατά μείζονα λόγο και στη ζώνη 
Γ. 

Αρθρο 4 

Για τη συμβατότητα της λειτουργίας του φράγματος της 
Κερκίνης με την προστασία της ορνιθοπανίδας, λαμβάνο- 
νται τα κατάλληλα μέτρα από τις κατά το άρθρο 5 συναρ¬ 
μόδιες υπηρεσίες. ~ 

Άρθρο 5 

Αρμόδιες υπηρεσίες για την εφαρμογή της παρούσας 
απόφασης μέχρις ότου εκδοθούν το κατά το άρθρο 21 
(παρ. 1 και 2) του Ν. 1650/1986 Προεδρικό Διάταγμα και 
ο οικείος κανονισμός λειτουργίας και διαχείρισης, είναι: 

1. Η Διεύθυνση Περιβαλλοντικού Σχεδιασμού και του 
Υπουργείου Περιβάλλοντος, Χωροταξίας και Δημοσίων 
Έργων και 

2. Οι καθ’ ύλην αρμόδιες, σύμφωνα με τις ισχύουσες 
διατάξεις, κεντρικές ή περιφερειακές υπηρεσίες των συ- 
ναρμόδιων Υπουργείων και λοιπών φορέων. 

Αρθρο 6 

Οι παραβάτες των διατάξεων της παρούσας απόφασης 


υπόκεινται στις κυρώσεις που προβλέπονται από τα άρθρα 
28, 29 και 30 του Ν. 1650/86, όπως το τελευταίο απ’ αυτά 
τροποποιήθηκε με το άρθρο 98 (παρ. 12) του Ν. 1892/ 
1990: «Γιά τον εκσυγχρονισμό και την ανάπτυξη και άλλες 
διατάξεις» (Α' 101). Οι προαναφερόμενες κυρώσεις είναι 
ανεξάρτητες και τις κυρώσεις που προβλέπονται σε ειδι¬ 
κότερες διατάξεις της κείμενης νομοθεσίας. 

Αρθρο 7 

Από την έναρξη ισχύος της παρούσας απόφασης καταρ- 
γείται κάθε προηγούμενη διάταξη που έρχεται σε αντί¬ 
θεση με τα οριζόμενα στην παρούσα απόφαση. 

Αρθρο 8 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως και λήγει 
μετά παρέλευση διετίας, με δυνατότητα παράτασης, επί 
συνδρομής εξαιρετικών λόγων, για ένα ακόμη έτος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Ιουνίου 1993 

